William Soerjadjaja

William Soerjadjaja (20 Dèsèmber 1922 – 2 April 2010) panèka pangusaha Indonèsia sè dhâddhi kasohor polana kasuksèsânna maddhek PT Astra International Tbk, panèka perusahaan rajâ è Indonèsia. William èkennal kalabân sebbhudhân "Om William"."William Soerjadjaja, Andalkan Resep Memberi - Biografi Tokoh Indonesia". https://web.archive.org/web/20100407055018/http://www.tokohindonesia.com/ensiklopedi/w/william-soerjadjaja/biografi/02.shtml Èarsipaghi ḍâri vèrsi aslina tangghâl  2010-04-07.  Èaksès tangghâl 20-01-2026

 Maddhek Astra 
È taon 1957, William asareng alè'na, Tjia Kian Tie, bân kancana, Lim Peng Hong tor Teddy Thohir, maddhek PT Astra sè pas akembhâng dhâddhi PT Astra Internasional. Astra awwâlla ajhuwâl minoman dhâmmang bân ngalakonè èkspor hasèl bhumè. Usaha otomotif èmolaè è taon 1968-1969. Bâkto ghânèka Astra molaè impor truk bân ghun dâlem bâkto tello bellâs taon, ampon bâḍâ 72 perusahaan sè bâḍâ è bâbâna grup ghânèka. È akhèr taon 1992, bitongan perusahaanna ampon dâpa' ra-kèra 300 perusahaan, ajhâlân è pan-bârâmpan sèktor: otomotif, kauangan, perbankan, parhotèlan bân properti.

William lako makhusus ngembhângaghi kamampowan bân matèngghi pendidikan sombher daya manossa. Hal ka'dinto èpajhâlân è pan-bârâmpan program palatèyan bân biasiswa ghâbây karyawan. È taon 1970-an, bânnya' karyawanna sè èkèrèm ka Amèrika Serikat, Èropa, bân Jeppang ghâbây ajhâr.

William ta' madhâ-bhidhâ aghi karyawanna. È Astra, bânnya' tenaga karjâ pribhumè sè alako, ḍâri pangkat karyawan biyasa kantos dhâddhi pimpinan. Salèrana panèka tokoh kabhunga'ânna orèng Indonèsia.

William sanget makhusus nilai-nilai naluri, loyalitas, bân rassa parcajâ ḍâlem arèkrut karyawan. Karyawan èsoro maongghâ krèativitassâ kalabân ngarghâi inovasi bisnissâ ghâbây è uji coba'.

Taon 1992-1993 Astra sempet ghâgghâr bâkto bisnis Edward Soerjadjaja, ana' sulungnga, ghâgghâr. William èpaksa ngocol bânnya' sahamma è PT Astra mènangka aropa tangghungan pribadina ghâbây ana'na. William ajhâlâni sakabbhina kalabân pasra bân rassa nyerra. Tapè akhèrra William suksès jhâghâ polè. Salèrana mellè 10 juta saham PT Mandiri Intifinance bân invèstasi ghâbây pangembhângan usaha tanè kènè' tor usaha-usaha kènè' sareng nengnga.

Mènangka pangusaha suksès, William ollè bânnya' pangarghâ'ân bân pangakowan ḍâri ḍâlem bân lowar naghârâ.

 Sèdhâna 
William sèdhâ è tangghâl 2 April 2010 pukul 22.43 è RS Medistra, Jakarta Lao', Indonèsia, sabelluna pan-bârâmpan kalè èrabât è Roma Sakè'."KOMPAS cetak - William Soeryadjaya Meninggal Dunia". Kompas.com. https://web.archive.org/web/20100406152022/http://cetak.kompas.com/read/xml/2010/04/03/05201788/william.soeryadjaya.meninggal.dunia Èarsipaghi ḍâri vèrsi aslina tangghâl 2010-04-06.  Èaksès tangghâl 20-01-2026"detikNews : Pendiri PT ASTRA Internasional, William Soerjadjaja Tutup Usia".  http://www.detiknews.com/read/2010/04/03/000429/1330972/10/pendiri-pt-astra-internasional-william-soerjadjaja-tutup-usia Èaksès tangghâl 20-01-2026".: Primair Online - Portal Berita Hukum dan Politik :. William Soerjadjaja Meninggal Dunia". http://www.primaironline.com/berita/ekonomi/william-soerjadjaja-meninggal-dunia   Èaksès tangghâl 20-01-2026 William èrabât è tangghâl 10 Maret bân sejjhâk 1 April salèrana èrabât è Unit Rawat Intènsif (ICU). Tor binèna, Lily Anwar, sèdhâ è tangghâl 29 Juni 2021 kol 01.40 è omor 97 taon.https://finance.detik.com/berita-ekonomi-bisnis/d-5623750/kabar-duka-istri-pendiri-astra-lily-soeryadjaya-meninggal-dunia.  Èaksès tangghâl 20-01-2026

 Sombher-sombher